
Privelişti dobrogene. 


I 
Sarichioi. 


sin puterea căldurii. Cum eşim în peisagiul 
|| cenuşiu — lăsând in urmă morile de vânt 
ale Tulcei, ne }isbeste ca un val dogoarea 
soarelui şi pornesc învăluirile pulberii. Câm- 
pii semănate, sticliri de ape, sate în depăr- 
tări, toate se văd ca într'o burâă. Si trăsura 
grea merge încet, în trapul leneş al cailor, 
Şi sunetul clopotelor are cevà trist, ca ’n tre- 
cere prin nişte singurătăţi. 

Mergem asà multă vreme, suind şi cobo- 
rând, prin locuri fără frumuseţe. Ne oprim 
în sat la Agighiol, şi vizitàm şi şcoala. In- 
văţătorul e un normalist tânăr, care tràes- 
te singuratic acolo, în chilioara lui. Invatà 
pe copiii Românilor şi ai Bulgarilor. Satul se întinde cât 
vedem cu ochii, cu verdeață puţină, cu plantaţii sărace de 
salcâmi; din când în când răsună în depărtări glasuri care 
chiama; din când în când veden prin gospodării mișcarea 
muncii. 

Vorbind eu învățătorul, aflu că oamenii — si Bulgarii si 
Românii — îşi trimit bucuros copiii la şcoală, şi se intere- 
sează de învăţătura lor. 

«Bulgariisimai ales, zice învățătorul, sunt vrednici. Foarte 
muncitori. Nu contenesc nici zi, nici noapte. Dar de trăit 
— adaogă el la altă întrebare a mea — de trăit trăesc tare 
prost, în case ‘strimte şi urîte, precum se vede... Mănâncă 
prost, alăturea de vitele de muncă...» 

Vedem în adevăr gospodării pline, cu vite, cu pâne strânsă, 
şi uşor putem deosebi casa Românului. Deosebim uşor şi pe 
oameni. Bulgari privesc întunecos înnainte-le, cu ochii mici sub 
sprâcene stuioase, cu obrazurile arse, umplute de blana bărbi- 
lor. Sunt voinici şi scunzi; au cevă pietros în toată înfàti- 
şarea lor... Nu se opresc, nu stau de vorbă, se duc în treaba 
lor, cu căciula pe ochi, în straele lor mohoriîte. 

Pornim mai departe printre ogoare de pâne albă. Vedem 
vite la pAgune, auzim sunetul coasei în nutreţ semănat. Dar 
peisagiul e trist. Marginile drumului pustii, fără un pic de 
iarbă. Nicăeri nu răsare un șipot sau o fântână cu cumpănă. 
Nu vezi mel copacii, nici fânețele cu flori strălucitoare, nici 
undularea culmilor, şi ceața zorilor, nimic din toată armo 
nia unei bucăţi de farà de dincoace. Umblăm prin ţară 
tristă, — numai sticlirile apelor aduc cevà nou și viu din 
când în când privelistilor mohorite. 

Trecem prin alt sat, prin Sabangia. La margine, o ma- 
ghernità risipită, mâncată de ploi, pare pustie : aflăm că acolo 
e școala. Şi prin sat, pustiu, nu se arată la porţi o faţă de 
copil, ori un obraz zâmbitor de fată-mare. După gardurile 
mari, abià zărim. umbre încovoiate, mohorîte... È 

Târziu, pe’nserate, intrăm între viile întinse dela Sarichioi. 
Intrăm în sat lipovenesc. Femeile se întorc dela lucru, cu 
fuste şi broboade în colori ţipătoare; copiii, după ele, le- 
păesc mărunt cu picioarele desculte, şi umblă numai în că- 
màsuici roșii, încinsi la mijloc c’o fringhiutà de lână colo- 
rată. Vii după vii se urmează, câte-un paznic gârbov, cu 
barbă mare, se îndreaptă spre o colibă de pază, ridicată sus, 
pe turci strâmbe. 

Sat mare, întins şi bogat. Departe, spre răsărit, spre Mare, 
se întinde strălucitor cu cele din urmă lumini ale asfinţitu- 
lui, lacul Razelm. Satul îşi înclină spre apă acoperișurile ne- 
numărate de stuh. 

Cel întâiu lucru vrednic de luare-aminte îl vedem chiar la 
margine. Vedem o mulţime de case fără uşi, fără ferestre, 
pornite spre risipire. O parte din Lipovenii satului au fugit, 
s'au dus, şi nimenea nu le-a luat locul: par'că au lăsat ble- 
stem pe urma lor. 

Primarele dela Sarichioi, un om voinic, cu faţa înflorită, 
trimes de stăpânire să civilizeze populaţiile sălbatice de 
pe-aici, îmi lamureste bucuros ce-i cu casele pustii. 

«In casele acestea, zice el. locuiau tot Lipoveni. Când am 
venit noi, cu recensământul, cu registrele stării civile si cu 
vaccinatul, s'au înspăimântat foarte, s'au burzuluit toţi de 
pe-aici... Bătrânii se uitau speriaţi şi ziceau că se apropie 
sfârşitul lumii... Ş'âtuncea o parte din locuitori s'au ridicat, 
cu căţel, cu purcel, şi-au pribegit... S'au dus nu se ştie 
unde... Poate s'au dus pe Dunărea veche... Acolo nu-i mai 
ştie nimeni, nici primarele, nici subprefectul... tràesc ca săl- 

baticii... Poate s'au dus înapoi în Rusia, ori în Siberia unde 
s'aude că le dă pământuri cât or vedeà cu ochii... Iar ca- 
sele până 'n ziua de azi au rămas pustii...» 

Umblăm o vreme, vorbind, pe ulițele largi şi curate ale 
satului. Vizităm pe dinafară (pe dinăuntru nu-i voe), una 
din biserici, mare cât o catedrală de oraş, vopsită în toate 
colorile curcubeului, dar mai ales înnecatà de albastru; tre- 
cem pe lângă gospodării mari, închise ca nişte cetăţui. Nu- 
mai crâşmele stau deschise la uliti, primăria şi şcoala... Li- 
poveni bàrbosi trec spre case, unii se îndreaptă spre cràsmà. 
Nu vedem decât temei cu obrazurile îmbătrânite. Toată munca 
pământului şi-a gospodăriei de dânsele e facutà; bărbaţii 
cu luntrile, umblă la pescuit, până la Dunăre şi până la 
Mare. lar în vremea cât pescuitul e închis se duc din- 
colo, peste Dunăre, şi lucrează la pământ pe la «ciocoi»>, 
cum zic ei. 

Scoala e clădire mare, cuprinzătoare. Invăţătorul e om 
vechiu în partea locului. Vorbeşte blajin; pare un om care-şi 
face în silă slujba. Soţia lui e încă tânără; e Greacă şi vor- 
bind mult, ne spune că are rude bune în oraş la Tulcea şi 
la Galaţi. Vorbeşte stricat şi peltic româneşte. Ea conduce 
şcoala froebeliană a satului; învaţă româneşte pe puii de 
Lipoveni... 

După multă tárăgăneală şi vorbă, eşim iar în sat, si in- 
tràm la ajutorul de primar: un gospodar cuprins, vesel si 
bun în înfăţişarea lui, c'o barbă mare căruntă, cu obisnuita 
cămaşe roşie şi cu obişnuitele cizme uriaşe. Jupân Chiprian 
face toată cinstea primarului şi oaspeţilor, întinde mânile, 
se ploconeste, ne aşează pe scaune. In odaie e miros de 
aer închis. Toată zestrea şi averea gospodăriei stă clădită 
pe paturi. Arde candelă spre răsărit, rumenind un şir ne- 
sfârşit de icoane grosolane, esite din teascurile muscăleşti. 

«Babà», băeţi, fete, nu se văd. Stau grămădiţi undevà, 
într'o odàità întunecoasă. Nu s'aude glasul lor, nu li se lă- 
mureşte fiinţa. Numai stăpânul, jupân Chiprian, cu zâmbe- 
tul lui silit răspunde cu cuvioşie la toate întrebările. Isi 
plimbă ochii spălăciţi dintr'un uugher al casei în altul, şi-şi 
resfirà din când în când cu degetele barba-i mare. 

«Noi n avem popă, zice el cu glasu-i uşor răguşit, grăind 
stricat limba noastră. Lu noi nu este popă... Noi bezpopo- 
uti... Noi avem biserică, noi ne ducem şi ne rugăm la Dum- 
nezeu. .. Ce trebue la noi popă ?..“ Si ne priveşte zâmbind, 
ca şi cum ne-ar fi dat cea mai zdrobitoare dovadă că Li- 
povenii n'au nevoe de popă... 

«Dar sunt în sat şi de cei cari au popi... zice primarele. 

— Da, zice gospodarul Chiprian, sunt; dar la noi nu este 
popă... Noi suntem bezpopouţi. . .> 

Şi iar ne priveşte čun zâmbet învingător. 

Apoi ne cinstește cu zahăr si cu apă, în căniţe nouă, pe 

care ştiu că nu le întrebuinţează decât pentru păgâni ca 
noi. Si cu privirea-i blândă, iar ne priveşte şi ne istoriseste 
cum e cu dânşii: că ei n'au nevoe de popă! 

«La noi, zice e), slujba la Dumnezeu ca si la voi... Dar 
la noi se face ca în mânăstirile vechi, cum eră odată legea 
hristianilor... La noi cum eră de mult... Noi facem după 
cărţile vechi. ..» 

Şi iar ne zAmbeste învingător. 

Aduc după asta la cunoştinţa lui Chiprian mirarea mea 
cu pribegirea Lipovenilor dela marginea satului. 

<«Aho! oho! grăeşte Chiprian si face în jos cu capul... 
Da! da! s'au dus... Ei au luat tot ce-aveau şis'au dus... 

— De ce sau dus?..» 

Ajutorul-de-primar pare a nu şti. 

«S’au dus din pricina vaccinatului şi a registrelor stării 
civile! aminteşte primarele... 

— Asà! asa! grăeşte Chiprian, dând din cap. Asà: stare 
civilă... vaccinat... 

— Dumneata trebue să ştii ce-s acestea, căci eşti ajutor 
de primar... 

— Stii, știi, cum nu ? Stare civilă, vaccinat !.. cum nu? 
sliil.. 

— Ei, si ce are a face acestea? întreb. Si dumneata le cu- 
nosti... Vaccinatul este bun pentru boala vărsatului, stare 
civilă, ca să se ştie de cei născuți, si de morţi...» 

Obrazu! lui Chiprian se întunecă usor. Dă el din cap în 
semn de aprobare, — dar se vede că are îndoială. Rosteste 
în sfârşit: 

«Asà voit stăpânire, asà trebue să facem... — Da, ei, ada- 
ogă el, cu pătrundere, ei s'au dus!.. La noi, în cărți vechi, 
scrie asà: că are să fie u vreme când vine Antihrist pe pă- 
mânt, între oameni... Si el vine cu catastih mare şi cu pe- 
ceji... Ş'atuncea venit la noi stăpânire, cu catasti si cu 
peceti... Antihrist serie la catastih şi înseamnă cu peceti pe 
mână la oameni şi pe urmăi duce la fad...» 

Zâmbeă cu stăpânire. La urma urmei, şi pentru el ade- 
vărul acesta eră. 

«Pe urmă au văzut ei că nu-i adevărat... îmi spune cu 
încredințare primarele. 

Da! da! întăreşte Chiprian. Cei cari au rămas făcut ru- 
găciuni la Dumnezeu... Cetit din cărţi vechi... Pe urmă dacă 
cetit din cărţi vechi primejdia nu mai este!..» 

Trecem după asta cu vorba la vii, la meșteșugul pescui- 
tului, şi Chiprian, cu zâmbetul lui ne spune de toate. Ca să 
facă după aceia un gust primarelui aduce dela cràsma de-a- 
proape ş'o oală cu vin. Cinsteste el, cinsteşte primarele, cin- 
stim şi noi. Dar vedem noi bine că Chiprian se ferește să 
se atingă de paharele noastra, şi paharul lui îl aduce din 

altă odaie. Şi înnainte de a bea, își face cu mare cucerni- 
cie cruce spre icoanele lui. 

La urmă, la o întrebare a primarului, deodată gospoda- 
rul prinde a lămuri o întâmplare: 

<Asà! zice el. Bine, făcut băiatul meu trei clase la şcoală... 
Acù avut la el paisprezece ani... Acù ce face el? Bătrânii, 
tata meu si maica, au avere; am si eu destulă avere... Ce 
să facem? S'o dăm lui Petrusca... Dar pentru asta trebue 
făcut gospodar la el... Bine, hai să facem gospodar... Este 
fată ? este. lai, Petrusca, însurăm pe tine! El nu vrea: vai! 
vai! nu trebue la el însurătoare... El băiat tânăr, el paşte 
purcei, si prinde cu undita pestisor la baltă !.. Ba trebue, Pe- 
trusca, să te 'nsori!.. El nu vrea... Ce să fac eu, Petrusca, cu 
avere ?.. Şi bătrânii au avere si vreau să-ţi dea tie!.. Atunci 
am luat pe el şi bătut bine, cu biciu, şi după aceea dus la 
biserică şi însurat cu fata... Fata bună, gospodină, douăzeci 
de ani, mai mult încă, are... El nu vrea, — eu lam însurat 
pe el!..» 

Chiprian iar ne zâmbeă învingător... 

Când am eşit întrun târziu,- satul eră cufundat în în- 
tuneric adânc. Am coborit spre lac întâiu. Apa avea sti- 
cliri furisate şi veneà la mal cu plescăiri de valuri marine. 
Pe întinderi, în negura nopţii, chemau paseri de apă cu gla- 
suri întristate.. . 

In sat, întorcàndu-ne, găseam tăcere desăvârşită în jurul 
nostru. Nici câni nu lătrâu. Numai un glas răguşit, depăr- 
tat, glasul unui paznic, se urcă ca un vaet în văzduh... lar 
în mijlocul satului, la crâşmă, eră încă lumină, şi Lipovenii 
beti abià mormăiau cumpănindu-se, ridicand paharele în lu- 
mina lămpii... 

Mihail Sadoveanu. 


La tribunal. 


Președintele. — Din ce ţară eşti? 

Inculpatul. — N'am putut să aflu până acum. 

Preşedintele. — Ce vrei să spui? 

Inculpatul. — Tata eră englez, mama eră franceză şi eu m'am 
născut pe o corabie americană sub bandiera turcească, în apele 
greceşti. Poate că d-ta o să poţi să mi spui acum din ce naţiune 
fac parte. 

cu acest nume. Să vedem ce spune. 

Mai întâiu arată cât de mare groază bagă în oa- 
meni cutremurele de pământ, cari ne dovedesc că însuşi 
Pământul, pe care ne-am deprins a-l socoti ca neclin- 
tit şi statornic faţă de vânt şi de apă, se zguduie, face valuri, 
se deschide şi ne înghite pe noi şi oraşele noastre cele atàt 
de bogate, de màrete si de frumoase. 

Mai întâiu se întreabă despre trecutul Pământului. Astrono- 
mia îi respunde că, multe milioane de ani în urmă, Pământut 
eră ca un Soare, fierbinte şi luminos, — cum e acuma Soarele 
nostru,—luminAnd si încălzind Luna, care pe atunci eră tânără, 
aveà apă, aer si fiinţi vieţuitoare pe ea, cum le are acumă 
Pământul. 

Pământul, încunjurat fiind de întinderea cerului, în care e 
frig aproape de 273 de grade sub zero, adică sub gradul la 
care înghiatà apa, s'a recit şi sa învălit c'o pătură de nori, 
cum e astăzi planeta Joie. Pământul s'a învălit co coajă vâr- 
toasă, pe care a căzut apa şi-a făcut cele d’intàiu mări sau 
oceane. In lăuntru, Pământul, zice părintele Moreux, a remas 
topit sau chiar gazos, adică în formă de aburi. Noi nu putem 
primi această părere, căci sunt o mulțime de pricini de a crede 
că Pământul e cu desăvârşire vârtos păn la miez, ba chiar că 
învArtosarea sau solidificarea lui a început dela mijloc. E adevă- 
rat că sunt în coaja sau sub coaja Pământului părți topite, ca 
nişte oceane, dar acestea abia vin ca nişte pungi de materie 
topită. 

Dar, altă dată o să arătăm pentru ce suntem de această pă- 
rere. Acuma să urmărim mai departe pe scriitorul nostru. 

Lowthian Green, acum vre-o patru-zeci de ani, şi a dat cu 
părerea că ridicăturile si prăbuşiturile de pe Pământ sau fă- 
cut, nu întâmplător, ci după oaresicare lege. 

In Franţia, un geolog vestit, răposatul Lapparent, a primit 
părerea lui Green. Moreux şi colonelul Ligondès au lucrat spre 
a lămuri lucrul. 


IP a Th, Moreux publică în „Liillustration“ un articol 

latà ce spune Moreux: 

Pământul e rotund ca o boambă, umfiatà la equator, adică 
pe linia care am închipui-o trasă la deopotrivă depărtare dela 
cei doi poli. Dar Pământul şi-a tăcut coajă, pe când eră topit 
şi deci mai mare. Cu cât sa recit mai mult, cu atâta coaja i-a 


CUM ESTE PĂMÂNTUL 


(Din cauza micsorirei ia formă piramidală, cu 4 feţe şi vârturi). 


fost mai largă și-a trebuit să se încreţească, în tocmai ca a 
unui balon ce se desumflă, deci a luat formă de tetraedru, 
adică de piramidă cu cele patru feţe, mai mult sau mai puţin, 
de opotrivă. 

Dacă ne vom uită pe un glob artificial, care înfățișează Pă- 
mântul, vom vedeă că trei din feţele piramidei le fac Oceanul cel 

Mare, Oceanul Atlantic si Marea Indiilor. Acestea sunt foarte 
adânci. In emisfera de Miază-noapte, mai la Miază-noapte de 
paralela 60, se află trei vârfuri alcătuite din păturile cele 
mai vechi ale coajei Pământului. Unul din acestea e în Canada, 
altul în părţile Mărei Baltice şi al treilea în Siberia, cu mijlo- 
cul nu departe de Ircutsk. Dela aceste vârfuri se întind ca 
nişte muchi pân'la polul de Miază-zi. Călătoria lui Nansen 
către polul dela Miază-noapte ne-a aretat că Oceanul îngheţat 
dela Nord e a patra faţă a piramidei; di'mpotrivă uscatul de 
la polul de Miază-zi (Sud) e al patrulea vârf. 

In jurul acestor muchi şi vârturi neschimbate ale Pământu- 
lui şi foarte vechi, s'au alcătuit continentele (uscaturile). Iată 
câtevă legi: 

Partea neagră arată ținuturile vulcanice, cea mai puțin neagră ținuturile 
cari sufăr de cutremure. Sunt si cele trei muchi. 


1. Fiecare față se încovoae la mijloc spre mijlocul Pământului, 
dând loc la adâncimile Oceanelor. 

2. La margenile fetelor, adică pe lângă muchi, sunt apăsări 
din lature a coajei, cari o silesc să se ridice din jos în sus. Pe 
acolea se fac crepàturi. 

3. Cu cât coaja s'a îngrosat mai mult, cu atâta mai mult 
coastele cari se coboară dela muchi spre mijlocul fetelor, au 
mai multă aplecare de-a se sminti din loc, scoborându-se me- 
reu la părţile mai depărtate de muchi. In aceste părţi vor fi 
cutremure dese. In timpul de când e Pământul sau făcut 

înnălţături, lanţuri de munți, perpendiculare pe crepăturile mai 
vechi. 

Arată cum materiile topite îşi vor face drum prin munţi ca 
Anzii ; iar în apropiere, unde păturile se pràbusesc mereu, gă- 
sim ţinuturi cari sufăr mereu de cutremure. 

Ne dă pe urmă harta ridicăturilor, care e şi-a vulcanilor şi 
harta ținuturilor cutremurate des, în apropierea crepàturilor 
şi deci a lanțurilor de munţi. 

In harta cea di'ntâiu, se văd cele trei muchi şi linia prăbu- 
şiturilor, cari fac ca un fel de brâu în jurul Pământului, o pră- 
buşitură lungă pe care se află Marea Antilelor, Mediterana, 
Şesul Indiei și Marea Sondei. Pe lângă muchea americană ve- 
dem un şir neîntrerupt de vulcani ; pe lângă a doua, sunt vul- 
| = ; 


pe aS li a 


Tinuturile vulcanice şi cele 3 muchi. 


canii Islandei, cei stingi din Auvergne, cei din Sicilia şi Africa 
resăriteană; pe lângă a treia. vedem vulcanii din insulele Cu- 
rile, cei din Japonia, din insulele Sondei si din Zeelanda nouă. 
Aceste trei linii se împreună la polul Sud unde se află o mul- 
time de vulcani (Erebus, Terror). 

Din pricină că Pământul mergeà micsorAndu-se, se învartea 
tot mai răpede. Vârfurile din emisfera boreală, ca mai depăr- 
tate de centru au remas în urmà, de aceea vedem cele trei 
muchi cârmite spre resărit. Deci Pământul s'a sucit si s'a fă- 
cut ruptura mediterană, pomenită mai sus. Neapărat că pe li- 
nia aceasta de ruptură vom găsi foarte mulţi vulcani. 

Harta a doua arată că ţinuturile supuse la cutremure sunt mult 
mai întinse de cât cele cu vulcani, cum si trebueà să fie, după 
cele ce am spus. 

Preotul Moreux crede c'a aflat mijloc de-a prevedeà cutre- 
murele şi erupțiile vulcanice. Bine înţeles e vorba de cutremu- 
rele mari, căci, alt cum, Pământul tremură aproape fără între- 
rupere. 

Statistica arată că sunt mai dese cutremurele iarna de cât 
vara şi anume de 3:/, ori, Apoi sunt mai multe noaptea de cât 
ziua si mai multe demineata de cât seara. Cutremurele sunt 
legate cu furtunele electrice şi magnetice ale Pământului; sar 


Cum o să fie Europa după ce s'or prăbuşi Franţa, Anglia şi parte 
din Rusia. 


acestea, cu lucrarea Soarelui. De oare ce lucrarea Soarelui nu 
e mereu aceeaşi, ci în unsprezece ani trece printrun maximum 
şi un minimum şi apoi începe din nou la fel, ar trebui să fie 
tot asà în privinţa cutremurelor şi a eruptiilo vulcanice. Pu- 
nAnd alături linia care ne arată creşter si scăderea lucràrei 
Soarelui cu cea care ne arată erupțiile vulcanice, se vede că erup- 
tiile sunt mai mari, când lucrarea Soarelui e mai mică si di'm- 
potrivă. Cutremurele au altă lege: sunt mai numeroase când 
lucrarea Soarelui îşi schimbă felul, fie sporind, fie scăzând. i% 

Pretinde ca proorocit cutremurul din urmă. Mai spune că 

vor merge scăzând pan în 1911 — 1912. Si că atunci vor începe 
cu tărie eruptiile vulcanice, căci vom fi într'un răstimp de lu- 
crare foarte slabă a Soarelui. 

La întrebarea: cum lucrează electricitatea Soarelui? 

Preotul Moreux crede că Soarele nu poate lucră prin căldură, 
căci, dela 16 metri în jos, nu se mai simte lucrarea acesteia. 
Din'mpotrivă, lucrează prin electricitate ; căci Pământul e ca o 
butelie de Leyda, a cărei armatura de afară ar fi atmosfera, 
coaja ar fi sticla, iar partea topită sau fierbinte de de desupt 
în mare parte de fier, ar fi armătura din lăuntru. Demineata. 
zice el, când atmosfera e mai putin încărcată cu electricitate, 
coaja se grămădeşte, se stringe, deci uşurează erupțiile vulca- 
nice. Când electricitatea sporeşte, coaja se umflă şi e timp priel- 
nic cutremurelor. 

Se înțelege că părerile lui Moreuz sunt departe de-a fi 
dovedite, dar e bine să vedem cum se caută pricinile aju- 
taloare ale acestor întâmplări la cari suntem supuși. 

Care e viitorul Pământului ? 

EI, plecând dela credinţa că Pământul e topit ori chiar gazos 
înlăuntru —părere greșită — prevede în viitor, când coaja va fi 
mai groasă, zguduiri şi năvăliri de lavă vulcanică, uriaşe. 

Moreux crede că nenorocirile cele mai mari ameninţă pe Fran- 
tia şi Anglia, cât şi partea de Miază-noapte-Apus a Rusiei. Dim 
aci harta Europei viitoare, de pe care Anglia si Franţia lipsesc, 
iar un lanţ de munţi leagă Alpii cu munţii Scandinavici. 


Dr. Lux. 


(a) SNe) 
Predicà la Dumineca Floriilor. 


lar E! respunzând, a zis: zie vouă, 
cà de vor ticeà aceştia, pietrele vor 

strigă. 
(Luca. c. 19. v. 40). 


Fraților, 


Astăzi serbăm intrarea triumfală a lui lisus în Ierusalim. Evreii 
aveau obiceiu ca în fiecare an în zi de paşte să se adune cu toţii 
în Ierusalim, şi pentru a se putea găti, multi veneau cu cinci 
gease zile înainte de paşte; asà ca în timpul acela tot oraşul 
eră plin de străini, si când se lati vestea de sosirea lui lisus, 
tot poporul eşi întru întâmpinarea lui. Unii aşterneau vestminte 
pe cale si o presărau cu crăngi verzi, alţii cu foi de finic în 
mâni strigau: „Osana! Fiul lui David, binecuvântat este cel ce 
vine întru numele Domnului! Osana întru cei de sus“. 

Fariseii văzând că poporul îi fAcù primirea asà de frumoasă. 
tocmai cum se făceă împăraţilor când se întorceau dela răsboiu 

cu biruintà în Împărăția lor, si fiindcă nu încetau de a strigà 
cu glas mare cuvinte de laudă, au zis lui lisus: „Invăţătoruie, 
ceartà-ti ucenicii tăi“. lar El respunzând a zis: „Zic vouă, cá 
de vor tăceă aceștia, pietrele vor strigă“. 

Iată cuvinte dumnezeesti, iată puterea cea mare a cuvântului 
care a putut închide gurile celor vicleni, iată cuvinte la cari 
trebue să ne oprim puţin spre a cugetă asupra lor, a le explică, 
a le păstră în inimă şi a ne întări prin ele în lupta noastră 
cu diavolul, care ne astupă auzul şi ne întunecă mintea, ca să 
nu înţelegem si să nu primim cuvinte mântuitoare. El a vrut 
să le spue prin aceasta că adevărul învăţăturii lui nu poate fi tă- 
găduit de nimeni, că adevărul ideilor lui nu se poate închide, nu se 
poate zăvori, nici străpunge cu baioneta. Că nici focul, nici 
zidurile închisorilor, nici săbiile soldaţilor, nici secura calăilor 
nu poate opri, nu poate omorî adevărul predicat de El. 

Nici un chin de pe lume n'a putut înspăimântă şi n'a putut 
închide gurile apostolilor la predicarea evangheliei. Unii au fost 
schingiuiti în mod îngrozitor, alţii tăiaţi, aruncaţi în foc şi în 
apă, închişi în temniță, spânzurați si chiar pe însuş învățătorul 
lor l-au răstignit, crezând că prin aceasta vor putea omori şi 
cuvântul lui; dar s'au înşelat--învăţătura lui s'a lăţit astăzi 
până la marginile pământului. 

Predica lui, învățătura lui a dărâmat pe toţi zeii la care se 
închină lumea până atunci. A dispărut boul Apis al Egiptenilor 
ca şi Jupiter al Grecilor. Si astăzi dela o margine a lumii gi 
până la cealaltă se serbează biruința lui asupra lumii păgâne. 

„De vor tăceâ aceştia, pietrele vor strigă“, zise El fariseilor, 
Adică, dacă voi oameni care sunteţi înzestrați de Dumnezeu 
cu minte, înţelegere, cu grai, nu vreţi să mă înţelegeţi şi să-mi 
daţi lauda, pietrele vă vor întrece, vor da glas şi vor mări pe 
Dumnezeu. 

Păsările în zori de zi îşi înalţă rugăciune de mulţumire lui 
Dumnezeu prin cântare, animalele prin muget si oftat, si tu, care 
te numesti om, stăpânul lumii, înzestrat. cu atâtea daruri, rămâi 
nepăsător si rece, faţă de puterea cuvântului lui Dumnezeu, 
faţă de jertfa cea mare a mântuitorului; căci pentru tine, cres- 
tine, s'a smerit împăratul cerului şi a luat chip de rob. Astăzi 
pentru tine a venit în Ierusalim spre munci şi moartea rea, 
ca să te izbăvească de moartea de veci. A venit să-şi verse 
sângele, ca pre tine să te răscumpere din robia iadului şi a 
muncilor. Venit-a cu blândețe, ca să te apropii cu îndrăznire 
către dânsul. Şi toate acestea pentru cine? Pentru noi păcă- 
toşii, pentru noi nemultumitorii, pentru noi îndărătnicii. 

Apostolii si poporul, văzând atâtea minuni săvârşite de lisus, 
n'au putut să steă cu inima împietrită, şi să nu-i aducă laudă 
şi mărire ca unui a-tot puternic L-au văzut cum a deschis ochii 
unui orb de naştere, cum a vindecat pe paraliticul, care nu um- 
blase timp de doisprezece ani, a scos pe dracul din cel lunatic, 

a curățit zece bărbați de lepră, până a înviat şi morţii, precum 
pe fiica Hananiencei si pe Lazăr mort de patru zile. Ei! frați- 
lor, puteau oare apostolii şi poporul, aceşti marturi oculari la 
atâtea minuni, să steà în nepăsare, să nu-şi arate simtirea lor către 
Dumnezeu? Nu. Tot asà si noi ascultând mărturisirile evanghe- 
listilor, apostolilor si a altor sfinți părinți să strigăm ca po- 
porul iudeu de altă dată: „Osanna! binecuvântat este Impăratul 
lui Israil cel ce vine întru numele Domnului!“ dar să nu fim 
asà de slabi, asà de nestatornici ca poporul Iudeu, care cu cå- 
tevă zile mai înainte îndemnat de dragoste către dânsul a stri- 


gat: „Să se răstignească! să se răstignească!“. 

Credinţa noastră să fie tare, nestrămutată, să nu-l răstignim 
si noi prin faptele noastre; căci multi din noi se pocăesc, pri- 
mind înăuntru lor pre Domnul şi Mântuitorul nostru prin sfântă 
grije, si asemenea poporului ludeu, peste două, trei zile îl ràs- 
tignim prin călcarea poruncilor lui ca: uitare de Dumnezeu, 
nerespectarea lucrurilor sfinte, ură către aproapele, hoţii, înse- 
lătorii si alte fapte rele. 

Noi, luând crucea lui Christos, primind învăţătura lui, trebue 
şi săi urmăm în totul voei lui cei sfinte, să-i rămânem credin- 
cioşi şi statornici până la sfârşitul vieţii noastre, că numai 
astfel ne vom învrednici de cereasca sa împărăție. 

Pâroh Simeon N. Morozov. . 
Zebil, jud. Tulcea. 


— ZII Poe e oe 


Catevà primejdii sociale. 
(Dinte'o conferinţă ţinută la Ateneul diu Bucuresti, de d-nul dr. 
Botescu în seara de 26 Ianuarie 1909). 


u cât într'un oraş sunt mai multi câini turbaţi, 
cu atât şi numărul persoanelor muscate de ei, 
este mai mare; în Bucuresti oamenii muscati 
ajung la sute pe an. 

Trebue să facem să piară câinii fără rost, 
isvorul turbării, pentru care de altfel este mai 
bine a muri de cât a trăi ca vaide ei, goniti şi loviți din 
casă în casă de oameni, de copii, trăind din rămăşiţe, din 
ceeace apucă, ici un ciolan, colo răsbeşte a mâncă o bucată 

de carne, un pui, un ou, etc., ce a scăpat de paza celor ce 
le posedă, urmând a fi schiloditi în bătăi, atunci când sunt 
prinși. Da, este mai bine a fi stârpiţi asemenea câini, pen- 
tru că ei fiind purtătorii turbării fac a suferì alti câini sau 
alte animale pe care le înbolnăvesc, muscandu-le, ba chi- 
nuesc chiar pe omul pe care îl muşcă, şi care pe lângă că 
trebue să urmeze tratamentul în contra turbării la Institu- 
tul Babeş săptămâni întregi, să-şi piarză asttel timpul pe 
care l-ar fi putut întrebuintà cu folos la muncă, trăeşte cea- 
sari, zile, luni şi chiar ani cu frică că odată poate sà tur- 
beze. Muncit de această idee n'are somn, n'are odihnă, n'are 
linişte, îşi pierde rostul casei, al familiei. 

S. P. A. s'a gândit încă că, dacă câinii rătăcitori sunt cauza 
turbării, apoi nu trebue din acest fapt a socoti că aceste 
nenorocite animale, trebue chinuite. Această societate a gă- 
sit mijlocul de a scurtă aproape cu totul suferința lor, prin- 
zându-i, cu blandete, nu cu arcanul ca vechii ingheri, îngri- 
jindu-i si hrănindu-i omeneste până la moarte. 

Moartea lor este uşoară, fără durere, redusă la o clipă. 

Turbarea se arată de o potrivă şi la câini ordinari, de 
curte, ca şi la cei de lux. De aceea măsura pentru stârpirea 
câinilor vagabonzi, se aplică şi asupra acestora din urmă, 
când ei rătăcesc prin oraş, forfot,a fără nici un rost. 

Din cele zise, ori cine poate vedeà cum S. P. A., prin lupta 
ce duce în stârpirea câinilor vagabonzi, vine şi în ajutorul 
omului, ferindu-l de turbare. 

Dar nu-i numai atât, S. P. A. apără sănătatea orăşenilor, 
şi prin îndeplinirea serviciului ridicării cadavreior animale 
din oraş. 

Numărul acestor cadavre este foarte însemnat. Aşă, numai 
de ale cailor se ridică pe fiecare an până la 900, în afară 
deci de acele de câini, de pisici, de paseri, etc., 

Este ştiut că sănătatea vieţuitoarelor este foarte primej- 
duită, dacă sunt cadavre în apropierea lor. Neîngroparea 
cadavrelor în timpul răsboaelor sau în vreme de mari epi- 
demii ca acelea de ciumă, holeră, ete. întreţine şi propagă 
mai departe boale periculoase. 

De altiel animalele însăşi, par a pricepe influenţa vătă- 
mătoare a cadavrelor asupra lor, şi nstinctiv fug de elei 
sau le depărtează de lângă ele. Asà, de pildă, vaca ar mâncă 

învelitoarele — cârpele, — în care a fost ţinut vitelul la nas- 
terea lui, pentru a nu putrezi şi deci a infectă și îmbolnăvi 
vitelul. Căţeaua depărtează singură căţeii născuţi morti sau 
omoriji de lângă cei vii, căutând chiar a-i acoperi cu pă- 
mânt, a-i îngropà; furnicile transportă si îngroapă la oare 
care distanță de furnicar, cadavrele furnicilor moarte; al- 
binele îndepărtează din stup cadavrele trântorilor sau ale lu- 
crătoarelor. 

Cadavrele animale sunt dar vătămătoare; lăsate să pu- 
trezească, ele strică văzduhul, murdăresc apele de băut şi 
pământul, îmbolnăvind pe oameni, pe locuitorii din preajma 
lor. 

S. P. A. ridicând cadavrele animale din oraş, ne fereşte 
dar de o mulţime de neajunsuri. Cevà mai mult, conducă- 
torii ei, chibzuiesc aducerea în oraș, din ţări străine, a unel- 
telor pentru distrugerea cadavrelor animale în asà chip, în 
cât, după ele să rămâe oarecari produse, ca grăsime bu- 


nioară, care să se întrebuinţeze la ungerea maşinelor, etc. 
(Va urmă). 


re Die 


Pe ce căi să ne îndrumăm feciorii. 
— Sfaturi pentru luminarea multora — 


O LAMURIRE. 


Mitu Vechenti — omul cel mai gospodar din satul Negresti — gi cel 
mai luminat la minte si de toate înţelegător şi-a trimes pe Bucur, fecio- 
rul lui, la şcolile cele mari, la școala domnească din Iaşi... 

Si apui după alte chibzuiri, după o gândire mai sănătoasă, l-a dat în 
scoala de meserii. 

Din când în când îi trimete câte o carte teciorului drag, căruia îi dă 
sfaturi înțelepte, îl povăţueşte de bine, îl îndreaptă pe calea unei munci 
neîncetate si cinstite şi îl creste — cu toate că e departe de el— în trai- 
nicele şi minunatele obiceiuri strămoşeşti si în sfâuta credinţă a bunu- 
lui Dumnezeu. Incepem a publică acesie scrisori. 


Departe de casă. 


. e . +. . «Acum ești departe de casa și satul nos 
tru, — ești întrun oraş mare, mare de tot, unde e 
lume foarte multă, atât de multă, că dacă nu cu- 
noști rostul drumurilor, te rătăceşti asà dintr'odată 
în el. 

Dar, vezi tu acuma, cum îi dat fie-cărui om; tu 
ai avut minte pentru învăţătură, și unde să te tri- 

metem, dacă nu la oraş? Destul ai fost cinci ani- 
gori dearândul la dascălul Lică, dee-i Domnul să- 
nătate! si ai învăţat bine,..... însă acolo la şcoala. 
ceea mare ai să afli tu alte lucruri mai de seamă 
ca pe aici. 

Bucure, sfaturile mele şi ale maică-tei or fi în- 
locuite cu cele ale dascălilor înţelepţi de acolo..... 
şi apoi şi gazda la cara stai, este o femeie bătrână, 
bună si care are multă pricepere; tu, tătuţule, să 
nu eși din cuvintele lor, că apoi esi dintr'al meu. 

In totdeauna grija ta să fie: ca să nu superi pe 
nimeni, fie cu graiul, fie cu fapta. 

Iacà, îmi vine în minte un cântec hàtrAnesc, care 
sună cam ast-fel: 

«Dulce-i glasul râului, 
Şi doinitul codrului, 


Şi cântatul cucului 
Pe'nserat în sat la noi... 


Cântecul l-ai auzit şi tu din gura lui mos Zam- 
fir care băteă drumul şezătorilor. 

Știi meteahna lui: vine în pragul casei omului, 
unde este şezătoarea, îmbrăcat în minteanul lui 
mare supt care are ascunsă scripca, dă «bunà seara» 
fetelor din casă, se aşează într'un colt, si o leacă 
mai în urmă, după ce-l cinstește femeia de gazdă 
cu un cinzec de rachiu, își scoate scripca, îşi mai 
unge arcușul cu sacâz, și apoi prinde să cânte pe 
sârma subţire: 

«Dulce-i glasul răului 
Şi doinitul codrului». 

He-hci, tătucule, alta este viaţa de pe la noi, si 
alta este aceea în care tràesti tu acuma; însă tu 
să rămâi tot asà, tot cum ai fost și în satul tău, 
ia căsuţa lui taică-tu şi a ta. 

Pe aici pe la noi, a prins a se îmbrumă câmpul 
Şi fiecare om se gândește la gospodăria de iarnă, 
cum sà o treacă mai cu bine, si mai în frica lui 
Dumnezeu. Noi, ne-am umplut, știi, cele două ham- 
bare cu grâu și cu porumb, am măcinat și ne-am 
făcut făină, si asà...cà om face si în ăst an o gos- 
podărie bine-cuvântată de Domnul. 

Prin ogradă vine finu-tu Marin, si stà cu Ciobă- 
nele, câinele nostru; amândoi posaci si amàriti 
lucru mare. Se tot dà Marin, pe dupà dosul clài- 
lor, —locul vostru de joacă, nu găseşte nimic... si 
este asà... ca un ne-om, pentru că nu mai are cu 
cine să se joace, cu cine să se mai ducă la moara 
lui Buzdugan si.sà mai facă nebunii. Când mă vede 
prin ogradă, vine lângă mine şi mă întreabă ştii, 
așă... cu graiul pe jumătate: «da, ce vesti mai ai, 
nașule, de pe la Bucuraș?» 

-— «Iacà bine şi iar bine» îi spun eu, mângâindu-l 
pe față și trecându-i încetisor cu mâna prin părul 
moale ca mătasa porumbului. Mai stă lângă mine 
ce mai stă fără să mai spue cevă, se uită în jos 
si pe urmă se tot duce spre clăile cu fân — şi stă cu 
Ciobănel acolo, până când hi-hiii... se culcă soa 
rele pe după dealurile Ciuntului. 

... Dar că, vezi tu acumă, apucă-te de carte, că 
dacă ai învăţă bine, dascălii tăi au să-ţi aducă laude 
și atunci cu tare multă voe bună când ai să vii 
acasă, ai să ne povestesti lucruri de prin acel oraş; 
iar noi ne-om adună si mic si mare si te-om as- 
cultà cu luare aminte. 

Bucure tată, maică-ta şade în toate zilele dela 
toaca bisericii înainte, în poartă... si tot coase în 
arnici roșu și horbotează marginele năframelor... 
şi când vreo surată vine din deal sau cine ştie 
de unde, o întreabă: 

— Da ce cosi, leică Paraschivo, cu atâta zor? 

— Iacà nişte năframe pentru Bucur al maicăi. 

— Ba zău, cà ce mai face? Ce mai face? 

... Și apoi se așează amândouă pe scăunelul dela 
poartă și se pun la vorbă dela toacă gura ca la 
nişte melite... Tot de copilul ei «ce este departe la 
învăţătură» grăește maică-ta, până când seara se 
lasă pe nesimţite peste căsuţele satului. Si surata 
pleacă multàmità, își face semnul crucii si spune 
așă... în șoaptă: «să-i dee Dumnezeu noroc»... 

lar acum, tătuțule, cu sănătate si cu voe bună. 

Mitu-Vechenti. 
D. Ionescu-Morel. 


Cum se lucrează pe Domeniul Coroanei. 


vs 
@.e ştie cà Administraţia Domeniului Coroanei caută cu 
19) sàrguintà să îndrumeze pe săteni spre o cultură mai 
(UZ îngrijită şi intensivă a pământului. 

1 Această Administraţie se stràdueste de asemenea 

© sà introducă printre locuitori noi plante si noi mij- 
loace de câştig. 

Pentru a da o ideie de ce s'a făcut în această privinţă, 
poate servi ca pildă Domeniul Coroanei Gherghița din Ju- 
detul Prahova, care are o suprafaţă de 5.197 Hectare, dintre 
care 1688 Hectare pădure. 

Acest Domeniu care numără 1489 capi de familie cu 7590 
de suflete, aşezaţi în 12 sate, neavând decât 2600 Hectare 
cultivabile, war fi putut susţine desigur existenţa unei po- 
pulaţiuni atât de dese, dacă nu s'ar fi interesat să schimbe 
sistemul rudimentar si să introducă între săteni cultura in- 
tensivă, atât pe putinul pământ ce au înşişi, cât si pe cel 
arendat sau lucrat pentru Domeniu. 

Astfel, Agenţii locali al Domeniului, după instrucțiunile 
Domnului Kalinderu, au introdus cultura sfeclei de zahăr 
şi tutunul, iar pentru întreţinerea vitelor s'au străduit ca 
fiecare locuitor să cultive un petec de pământ cu lucernă, 
borceag sau meiu. 

Rezultatele dobândite sunt din cele mai bune, după cum 
se poate vedeă din cele următoare: 

Sfecla de zahăr s'a introdus în anul 1905. S'au făcut şi 
mai înainte încercări, dar a trebuit să vină anul 1904, cu 
cunoscuta lui lipsă de porumb pentru hrană si de nutreţ 
pentru vite, pentruca locuitorii să se hotărască si să se apuce 
serios de lucru. 

nvoiala cu care s'a început cultura sfeclei de zahăr a 
fost : Domeniul a dat terenul şi sămânţa si a făcut arăturile, 
semănatul, transportul recoltei la fabrică, iar locuitorii au 
executat lucrările, care n'au cerut capital bănesc: prăşit, ră- 
rit, scosul şi transportul sfeclelor la gară. 

Recolta s'a împărţit pe din două. In anul 1905 s'au cul- 
tivat 5 Hectare de către 40 locuitori, care au câştigat, par- 
tea lor din muncă şi din beneficiul de lei 2351. In 1906 s'au 
cultivat 16 Hectare de către 80 de locuitori, cărora le-a ve- 
nit, partea lor din câștigul net şi din osebite munci Lei 
8309,45. In 1907 s'au cultivat 25 Hectare de către 120 de lo- 
cuitori, care au câștigat la un loc Lei 7995,50. In 1908 s'au 
cultivat 54 de Hectare de către 264 de locuitori, care au 
avut un venit, partea lor, de lei 17908,95. 

In privinţa anilor 1907 şi 1908 se observă că n'au fost 
tocmai favorabili sfeclelor de zahăr din cauza secetei. 

Tutunul s'a introdus de curând si numai în comunele 
Gherghița si Meri-Petchi care n’au putut cultivă sfecla de 
zahăr, din cauza depărtărei lor de gara Crivina. Afară de 
aceasta, Gherghița e locuită mai mult de tàrgoveti, fiind pe 
vremuri chiar reşedinţă domnească, iar mahalaua zisă a târ- 
gului un renumit centru comercial. Cu timpul târgul decă- 
zând, parte din negustori şi meseriaşi s'au mutat si au ră- 
mas numai cei legaţi locului de familie sau de alle nevoi. 
Aceştia au regresat încetul cu încetul, căci negotul şi mese- 
riile nu le-a mai rentat şi nu s'au ocupat nici de agricul- 
tură cu dinadinsul. Cea mai mare parte şi au înstrăinat 
chiar pământul, asà că sosise ceasul când trebuiau redestep- 
tati si indreptati la cultura pământului. Pentru a-i apropià 
cât mai mult de agricultură, s'a ales tutunul care e o cul- 
tură frumoasă, uşoară, şi nu cere capital bănesc, ci muncă 
şi grije mare. 

In anul dintâiu, 1907, Domeniul Curoanei a dat dela sine 
terenul trebuincios. In anul al doilea numărul cultivatorilor 
a crescut foarte mult. Se poate vedeă chiar că grădinile 
care erau odată populate de bălării, sunt acum tot atâtea 
frumoase plantatiuni de tutun. 

Cultura tutunului în mod intensiv, făcută de săteni cu 
membrii familiei lor, e rentabilă, dă câştig și nu lasă sâ se 
piardă în zadar timpul preţios din toamnă, dela sfârşitul 
culesului celorlalte plante. 

In ce priveşte rezultatele băneşti obţinute de locuitori 
care au cultivat tutun, acestea sunt următoarele: 

In 1907 s'au cultivat 71 Hectare de către 230 săteni, că- 
rora le-a revenit la un loc, din muncă si din câștigul rea- 
lizat, 40611,05. 

In 1908 s'au cultivat 128 Hectare de către 344 locuitori 
care au câștigat din munca depusă si venitul net 89359 lei. 

Pentru 1909 au cerut şi alte sate voia să cultive tutun. 

Dar, treptat cu promovarea şi ocrotirea muncii individuale 
Administraţia Domeniului Coroanei, s'a interesat şi de gră- 
dinile de legume în tovărăşie, dând locuitorilor terenul ne- 
cesar pe malurile râurilor Prahova si Ialomiţa. 

Până acum sunt: 

Grădina din Suditi, de 10 Hectare cu 16 tovarăşi. In 
1908 s'au vândut legume de 14.236 lei. Cheltuelile, în care 
intră si cele de instalare, fiind de 8504 lei, a rezultat 5732 
lei venit net. 

Grădina din Gherghița, pe o suprafață de 81/, Hectare, 
cu 13 tovarăşi, a dat în 1908 numai 1876 lei 20 bani venit 
net, fiind în anul prim şi aşezată pe un islaz. 

Grădina din Balta-Doamnei s'a înfiinţat în 1906 pe o 
suprafaţă de 10 Hectare. In anul 1908 a avut 13 tovarăşi 
si a dat 7000 lei venit net. 

Toate grădinile sunt exploatate de săteni români care au 
învăţat cultura legumelor dela străini, iar acum se instruesc 
între ei. 

Pentru bunul mers al grădinilor, pe lângă d-nii Invă- 
ţători, cari au fost în fruntea multor din ele ca tovarăşi, 
s'au interesat mult Agenţii Domeniului Coroanei, care îm- 
plinind instrucţiunile d-lui Kalinderu, le-au vizitat foarte 
des, dând cuvenitele poveţe. 

Afară de grădinile amintite mai sus, a mai funcționat 
una în Belciug, care n'a dat însă rezultate apreciabile din 
cauza lipsei de apă. 

Intr'adevăr apa e o condiţie principală a gràdinelor de 
legume. De aceea Administrația Domeniului Coroanei a în- 
sărcinat pe d-l Profesor Murgoci să facă studii pentru gă- 
sirea apei artesiane. D-sa a fost la Gherghița în anul trecut 
si în urma cercetărilor ce a făcut, a găsit apa necesară. 

In anul viitor, dacă va fi rodnic, putându-se face puțuri 
în cât mai multe părţi pe moșie, se va da un nou avânt 
grădinilor de zarzavat. Cu timpul se intenţionează chiar 
înființarea uneia sau mai multor fabrici de conserve. 

Dar până atunci, se mai poate spune că de când se caută 
moşia în regie, locuitorii au început să cultive cartofi, legu- 
minoase pentru hrana lor. De asemenea iu, cânepă şi alte 
plante industriale. 

Pe Domeniul Gherghița sunt şi două bănci populare, care 
progresează din zi în zi. Locuitorii fac si depun bucuros 
economiile lor pentru a le întrebuintà apoi la cumpărareai 
de pământuri şi altele. 

S'a făcut şi încercarea de a luă din sătenii locali şi a- 
stabilì ca muncitori pe alte Domenii. N'a căzut, dar nici n'a 
izbutit de ajuns, de oarece e ştiut cat de mult {in ţăranii 
noştri la vetrele ior. 

E de sperat însă că se va izbuti si în această privinţă 
spre binele sătenilor din localitate și îndemnul altora. 


CUM S'A SERBAT SEMICENTENARUL UNIRII 
în diferite oraşe ale ţării. 


Constanța. 


In ajun retragere cu torte. La cercul militar cuvântarea Ma- 
torului Jitianu. 

La 24 dim. Te-Deum la Catedrală. Defilarea trupelor. 

2 p. m. Sala Elpis, serbare şcolară: cuvântarea d-lui G. Ionescu, 
inspector şcolar; recitàri; coruri; piesa «Unirea Principatelor». 

4 p. m. serbare la Regimentul 34. 

Seara în sala Elpis serbarea funcţionarilor publici: cuvântarea 
d-lui Jimiraş, perceptor; coruri ; recitări. Acestea au fost e- 
xecutate parte de corul societăţii funcţionarilor, parte de ele- 
vele unei şcoale particulare. 


Tulcea. 


23 seara: retragere cu torte. 

24 dim. Te- Deum. Defilare în fata monumentului lui Mircea. 
Cuvântarea unui elev din liceu. 

3 p. m. sala Alvazian, festival; cuvântări d-l Timuș, prfeo- 
sor, d-na Mascani, profesoară; recitări; coruri; danturi. 

25: serbări şcolare la diferite şcoli. 

La No. 1 de băeţi cuvântarea d-nei Poenaru; coruri; recitàri. 


Cernavodă. 


Dim. Te-Deum. Defilarea trupelor. 

3 p. m. serbare populară întrun pavilion ai Regimentului 35 
de infanterie: cuvântări ale Preotului Tincoca si a d-lui Ni- 
culescu, institutor. 

Seara retragere cu torte. 


Sulina. 


Dim. Ze-Deum la Catedrală. Revista companiei de marină. 
Cap. Popovici ține o cuvântare soldaţilor. 

Defilarea şcolilor, corporațiilor şi soldaţilor. 

2 p. m. în sala teatrului Carmen-Sylva, serbare: Gk. Dimi- 
triu, institutor, conferinţă ; cântece ; „Moş Ion Roată şi Uni- 
rea“; coruri şcolare. 


CORPURILE LEGIUITOARE 


SENATUL.— In şedinţele dela 9, 10 si 11 Martie se urmează 
discuţia generală a proectului de lege pentru reforma sino- 

dală. Vorbesc I. P. S. Mitropolit al Moldovei, d. N. Economu, 
I. P. S. Mitropolit Primat, d. C. C. Arion, d. Spiru Haret, 
minisirul Cultelor; apoi se votează luarea în considerație a 
proectului si se trece la discuție pe articole. Această discuție 
ocupă restul sedintei dela 11 Martie si cea dela 12 Martie. Vo- 
tul în total se dă la începutul sedintei dela 13 Martie, fiind 59 
glasuri pentru si 12 contra. 

In aceeași sedintà se discută proectul de lege, pentru acor- 
darea drepturilor politice Dobrogenilor. Vorbesc d-nii C Nacu, 
raportorul, Al. Bădărău, I. I. Brătianu, ministrul de interne, 
C. C. Arion, N. Xenopol, şa. Proectul în total se votează la 
începutul şedinţei următoare, cu 62 bile albe, fiind contra 1. 

Tot în şedinţa dela 14 Martie începe discuţia proectului de 
lege, votat de Cameră, pentru reorganizarea magistraiurii. 

După ce d. Al. Constantinescu dă citire raportului comite- 
tului delegaților, vorbeşte d. N. Xenopol. 

CAMERA.— In şedinţa dela 9 Martie se discută si se votează 
un proect de lege prezentat de d. Al. Djuvara, ministrul comer- 
tului, relativ la exploatarea stafiunilor balneare ale Statului. 

Se propune ca de acum înainte să se constitue pentru ex- 
ploatarea fiecărei staţiuni balneare a Statului, o societate pe 
acţiuni, din cari o parte vor fi luate de stat şi o parte de par- 
ticulari. Particularii vor da bani în schimbul acţiunilor, iar sta- 
tul va da toate izvoarele, terenurile si constructiunile. Numai 
Românii vor puteă să cumpere acţiuni. Societăţile se vor ad- 
ministră de consilii de administraţie cu membri parte numiţi 
de guvern, parte aleşi de acţionari. Societăţile vor trebui să facă 
cu banii depusi de acţionari îmbunătăţiri şi transformări ale sta- 
tiunilor balneare. 

După ce d. dr. G. Stoicescu, raportor, dă citire raportului 
comitetului delegaților, proectul se ia în consideraţie, fără să 
ceară nimeni cuvântul. Apoi se discută pe articole şi se votează 
în total cu 62 bile albe din 63 votanti. 

Camera votează apoi o serie de credite suplementare cerute 
de diferite ministere. 

La 10 Martie Camera ia în discuţie proectul de lege prezen- 
tat de ministrul agriculturii pentru arendarea moșiilor sta- 
tului la asociafiuni [drănești. 

D. I. G. Duca, raportorul, citeşte raportul comitetului dele- 
gatilor, care arată că, dintre măsurile de îmbunătăţire a soartei 
țăranilor pe cari le-a prevăzut manifestul regal din 1907, acea- 
sta este singura care n'a fost încă adusă la îndeplinire. Proec- 
tul ce se aduce acum stabileşte că moșiile Statului, ale Cassei 
Scoalelor, ale Cassei Bisericii, ale judeţelor, comunelor si ase- 
zămintelor de binefacere, de acum înainte sau se vor căută în 
regie sau se vor arendă la asociatiuni ţărăneşti. 

Regia, mai ales pentru moşiile statului, va fi o exceptiune; 
în deobşte, moşiile se vor urendă şi pentru ca să nu se ridice- 


www.dacoromanica.ro 


680 ALBINA 


preţurile prea mult la licitaţie şi să nu poată țăranii să plătea- 
scă, s'a admis a se face arendarea prin bună învoială. 

Proectul de lege face si un pas mai departe, precum zice ra- 
portul : 

«Dar prin arendarea moşiilor asociaţiunilor ţărăneşti se tămăduiă nu- 
mai o parte a răului, mai rămânea de tămăduit şi a doua parte. Tre- 
buiau Statul, institufiunile şi aşezămintele să dea ele pilda rolului so- 
cial al unui mare proprietar. Nu se puteà ca Statul, institufiunile şi a- 
şezămintele să se mulţumească, ea în trecut, a arendă proprietăţile lor 
fără ca să indice anume norme de cultură. cari să fie totdeodată si spre 
binele imobilului și spre binele populaţiunii. In această directiune, Sta- 
tul, instituţiunile si agezAmintele aveau de îndeplinit un rol educator, 
care este cea dintàiu si cea mai înaltă din chemările unui proprietar 
constient de menirea lui socială si de influenţa ce poate s'o exercite a- 
supra desvoltării economice a unui popor. 

«Ca să satisfacă si această serie de cerinţe, proiectul prevede ca atât 
Statul si institutiunile, cât si aşezămintele de binefacere si de cultură 
naţională, să fie obligate a întocmi un fel de plan economic pentru fi- 
ecare moșie în parte şi să prevadă în toate contractele condițiuni de 
rotafiune, de cultură sistematică si totdeodatà să urmărească de aproape 
aducerea Ja îndeplinire a tuturor acestor condițiuni». 


In discuţia generală au vorbit d-nii: Julian Vrdbiescu, N. 
Fleva, I. G. Duca, Tache Ionescu şi Anton Carp, ministrul 
agriculturii; apoi s'a votat luarea în consideraţie a proectului. 

Discutia pe articole s'a făcut în şedinţa dela 11 Martie, iar 
legea în total s'a votat la 12 Martie cu 78 voturi din 79 vo- 
tanti. 

Şedinţa dela 13 Martie a fost ocupată de interpelarea d-lui 
N. Iorga despre scumpetea hârtiei fabricată în ţară. A luat cu. 
vântul şi d. Radu Porumbaru; a răspuns d-l Al. Djuvara 
ministru de comerț şi industrie. 

La 14 Martie d. C. Petraru desvoltă interpelarea sa cu privire 
la despăgubirea proprietarilor cari au suferit din cauza răscua.- 
lelor ţărăneşti. Răspunde d. Æ., Costinescu ministrul finanţelor. 

In aceiaşi şedinţă se discută şi se votează proectul de lege 
pentru organizarea ministerului finanțelor. După această 
lege, vor fi în administraţia centrală a Ministerului serviciile ur 
mătoare: Cabinetul ministrului, secretariatul, taxele de timbru, 
pensiile, contribuţiile şi fondul comunal, vămile, cassieria cen- 
trală, comptabilitatea, statistica, inspectoratul, contenciosul, co- 
misarii guvernului pe lângă diferite credite. De Ministerul de 
Finanţe mai ţin: regia monopolurilor statului, creditul agricol si 
viticol, cassa centrală a băncilor populare, cassa de depuneri. 

Apoi vine rândul proiectului pentru modificarea legit pen- 


stilor. 
vo 
Aniversarea proclamării regatului, 


In ziua de 14 Martie s'a serbat printr'un Ze-Deum la Mitropolie îm- 
plinirea a 28 de ani dela proclamarea regatului. Au fost de faţă Mini- 
ştrii, funcţionarii superiori, ofiţeri superiori. Serbări nationale la toate 
regimentele. 

Inspectiile A. S. R. Principelui Ferdinand. 


A. S, R. Principele Ferdinand a inspectat în zilele de 10, 11, 12 si 13 
Martie, trupele de cavalerie din Iași, Bârlad, Brăila si Craiova. Peste 
tot a fost primit cu mare însufletire de cetăţeni. 


Boala Doamnei Elena. 
Starea sănătăţii Doamnei Elena este tot rea. 


Societatea „Progresul silvic“. 


Societatea „Progresul silvic“ a ţinut la 14 curent prima conferință din 
acest an în localul A-tiei Domeniului Coroanei. Au asistat multe persoane 
cari se interesează de silvicultură cum si numeroși membri ai societăţii şi 
mai multi elevi ai scoalei de silvicultură dela Branesti. 

Şedinţa s'a deschis la ora 9 de către d-l preşedinte Ion Kalinderu, care 
salutând pe cei prezenţi a arătat că societatea „Progresul silvic“ a făcut 
totdeauna tot ce a putut pentru progresul silviculturii naţionale. Astfel a 
dat Ministerului Agriculturii şi Domeniilor avizul ei asupra dileritelor ches- 
tiuni de ordin silvic care l-au preocupat. Aminteşte între acestea proectul 
de lege al codului silvic depus zilele acestea în Adunarea deputaților şi 
trecând la mersul general al societăţii spune că acesta trebue măsurat 
duupă munca ce i-a închinat fiecare din membri. 

Pentru inviorarea si sporirea puterii de viaţă a societăţii d-sa face un 
călduros apel la membri, amintindu-le că înălțarea silviculturii implica si 
îmbunătățirea situaţiei silvicultorilor şi că, nici una nici alta nu se poate 
dobândi fără unire, fără o societate puternică care să concentreze aspira- 
tiunile întregului corp si să lupte pentru realizarea ior. 

Societatea există. E întemeiată de aproape un sfert de veac de cei mai 
bătrâni dintre membrii ei şi de unii cari au trecut la cele de veci, dar cari 
au lăsat amintirea unei dragoste neştirbite pentru armonie si a unei activi- 
täpi calauzità numai de binele silviculturii. 

vocând insufletirea ce a stăpânit înființarea so ietàtii, d-l Kalinderu 
spune că progresul ei e progresul membrilor, şi trece apoi la analizarea 
conferințelor din acest an. 

La urmă dă cuvântul d-lui prof. Nicolae lacobescu spre a desvoltă con: 
ferința sa despre: /rimicii pădurilor în afară de om. 

In introducere conferentiarul spune că a ţinut la acest subiect, pentrucă 
a observat stricăciuni cauzate de nişte noi paraziți cari ameninţă tot mai 
mult pădurile, prin deprecierea lemnului de lucru ca şi a celui de foc. 

Expune cari sunt aceşti paraziți şi cum se încuibă, şi arată nu numai 
mijloacele de combaterea lor ci şi de luptă pentru regenerarea pădurilor, 
pentru conservarea lor ca pe unul din bunurile cele mai prețioase ale tării 
noastre. Alte popoare sunt chiar alarmate de proporţia luată de despădu- 
riri, cum sunt Statele Unite ale Americei, al căror preşedinte a dat nu de 
mult o circulară pentru convocarea unei conferințe internationale în vede- 
rea conservării acestor bunuri naturale. 

In chip firesc arată apoi ce trebue să se facă la noi de către Stat, de către 
particulari, ca si de către silvicultori:, 

Conferinţa d-lui Iacobescu a fost primită cu aplauze. se 

A 2-a conferință se va ţine sâmbăta viitoare de către d-l silvicultor şef 
Ion Guguianu, despre: Insemnătatea regiunei forestiere „Valea Nişcovului“ 
din jud. Buzău. . 

După analiza ce a făcut d-l preşedinte în cuvântarea sa, conferința d-lui 
Guguianu va fi asemenea de mare interes, căci va tratà regiunea Văii Nis- 
covului, atât din punct de vedere silvic, cât şi din punct de vedere eco- 
nomic, ca una care e situată în vecinătatea unor judeţe de câmp si poate 
aduce multe foloase locuitorilor. 


Serbarea liceului „Lazăr“. 


Liceul «Lazăr» din București, care a împlinit 49 de ani de când s'a 
întemeiat, a serbat această dată Sâmbătă 14 Martie. O cuvântare a unui 

prof. Lolliot, despre educaţie, concert, jocuri gimnastice a format pro- 
gramul acestei frumoase serbari 
Inundatiile din ţară. 
Din Huşi vine ştire că apele Prutului s'au retras. Din judeţul Dâm- 
boviţa însă ştirile sunt rele. Mai multe râuri au trecut peste maluri şi 


au stricat şosele, au înnecat chiar sate întregi. 

La lași apele se retrâsese, dar în zilele din urmă începuse iar a se 
umilă. 
€venimenteie din Serbia şi conflictul cu Austria. 


Ştirile cari sosesc din Serbia sunt în deobste rele. Se pare că e mare 
fierbere. Prinţul George, moștenitorul. Tronului, care ar ti un înfocat 


= 


cà nti 


Prințul George al Serbiei, 

partizan al războiului, ar fi renunţat la drepturile sale la moştenire. 
Conflictul cu Austria este tot staționar: au fost momente când războiul 


Palatul Scupciuei. 
(Camera deputaţilor d!n Belgrad). 


se credeà foarte apropiat; zilele din urmă a adus oarecare linişte, căci 
Anglia ar fi intervenit la Viena ca să găsească un chip de înţelegere. 


Intàmplàrile din Persia. 


Luptele continuă. Revoluţionarii au pierdut într'o ciocnire peste 150 
de oameni. 


sd 


Cărţi primite la redacţie. 


A apărut în „Biblioteca pentru toţi“ No. 420: „VĂDUVA“. Comedie 
de Renato Simoni tradusă din dialectul Venetian de A/e vandrescu-Dorna. 
PREŢUL 30*BANI. ; 

<< 

No. 440 coprinzand: VECHIUL HEIDELBERG. 3 

Celebra piesă fn cinci acte a lui Förster, jucată pe toate scenele din 
lume şi reprezintată si la Teatrul National din Bucureşti, sub titlul de 
„Heidelbergul de aită dată". . 


So 


r DID a E — 


Ghicitoare. 


De ce s'a suit fata asta pe scaun, si ţipă, si i-a 
căzut lumânarea din mână?.. 

A văzut un şoarece. 

Unde o fi? Căutaţi]. 


ii 


7 \ 

Societatea «Steaua» are de scop + luorà pentru 
întinderea învăţăturii în popor, prin tipărirea și 
răspândirea de scrieri si publicaţii morale, pa: 
triotice şi de folos practic, si pentru împiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 
contrarii statului si moii nationale române. 

Cotizaţia este de cel puţin doi lei pe an, iar pentru învăţători, 
preoţi rurali şi săteni, de cel putin un leu pe an. Fie-care mem- 

ru este îndatorat ca, în cel d'intâiu an după primirea sa, să facă 
A se primi în Societate cel puţin alţi doi membri noi, 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Președinte, loan Kalinderu, Membru al Academiei Ro- 
mdane.— Vice-preşedinte, Sava gg miicacnş mare proprietar, fost senator.— 
Administrator şi casier, Spira C. Haret, Ministru, profesor univer- 
sitar. — Secretar, Const. Banu, profesor secundar, fost inspector şco- 
iar. — Membrii: Petre Gârboviceann, Administrator al Casei Sf- 
Biserici Autocefale Ortodore Române, profesor la Seminarul Central 
şi director al Se. Normale a Societății pentru învățătura poporului 
vomân; |. Dimitrescu Procopie, senator, fost Primar al Capitalei; M. 
Vlădescu, fost Ministru, profesor universitar; Cristu S. Newoeacu, fost ad- 
ministrator al Casei Scoalelor, profesor secundar; Pompiliu Eliade, pro. 
fesor universitar.— Cenzori Const. Alimanesteana, inginer de mine, Preot 
econom Const. Lonescu, profesor secunriar: Const. Alexandrescu, institutor, 


Membri insorisi gi cotizaţirni plitite (urmare), 


Pretorian (Loco), 2 lei; A. Bârsan (Loco), 2 lei; Ton I. Negoescu 
(Loco), 2 lei; Chr. Staicovici (Loco), 2 lei; Nedescifrabil (Loco), 2 lei; 
St. Ionescu (Loco), 2 lei; D. FPurnică (Loco), 2 lei; C. Fischer (Loco), 2 
lei; Eugen Poru (Loco), 2 lei; Petru Ionescu (Loco), 2 lei; A. Stoene- 
scu (Loco), 2 lei; A. Pandele (Loco), 2 lei; Bistriteanu Ion (R.-Sărat), 
2 lei; Șerbănescu Chr. jR.-Sàrat), 2 lei; Tisescu Nicolae (R.-Rărat), 2 
lei; Rascanu Gh. (R.-Sărat), 2 lei; Pop. Vintilă (R.-Sărat), 2 lei; Matee- 
scu Ion (R.-Sarat), 2 lei; Grigorescu Vasile (R.-Sarat), 2 lei, Radescu 
D. Mihai (R.-Sărat), 2lei; Bercea T. Adam (S.-Sàrat), 2-lei; Cap. C. Bra- 
tiş (R.-Sarat). 2 lei; Lt. V. Butas (R.-Sărat), 2 lei; Sb.-Lt. C. Dumitrescu 
(R.-Sarat), 2 lei; Sb.-Lt. Cosereanu R.-Sàrat), 2 lei; Victor Chircorasiu 
(R.-Sărat), 2 lei; Stefan Corbeanu (R-Sarat), 2 lei; Diacon Serb. Pope- 
scu (R..Rărat), 2 lei; Gh. Simionescu (Loco), 2 lei; Mircea (Loco), 2 lei; 
M. Dancov (Loco), 5 lei; R. Varemberg (Loco), 1 leu; D. Davidovici 
(Loco), i leu; Toma Dobrescu (Loco) 3 lei; Dr. Cyru Iliescu (Loco), 3 
lei; I. P. Mesi (Loco), 2 lei; Liceul Sf. Gheorghe (Loco) 5 lei; Mauriciu 
F. Lazar (Loco), 5 lei; A. Burgareanu (Loco) 5 lei; Veintraule (Loco), 
2 lei; M. Calinderu (Loco), 10 lei; loan M. Matei (Loco), 3 lei; Aurelia 
I. Angelescu (Loco) 2 lei; V. Florinescu (Loco), 2 lei; Ilie N. Ionescu 
(Loco), 2 lei; Pr. M. Popescu (Loco), 2 lei; N. Romanu (Bacău), 4 lei; 
Nicolai I. Bibiri (Bacău), 2 lei; Preotul Gruia Gâsteni (Bacâu), 1 leu ; 
Aneta M. Savel (Bacău), 2 lei; Elisabeta Stoicescu (Loco), 8 lei; Elena 
Petrescu (Loco), 2 lei; Maria Melisianu (Loco), 2 lei; Maria P. Angele- 
scu (Loco), 2 lei; Victoria I. Theodor (Loco), 2 lei. 

Numărul membrilor înscriși în cursul anului 1908 este de 2.750,iar 
veniturile societăţii, tot în acest timp, sunt de 14.813 lei. 
(Va urma în numărul viitor), 
G } TRE IPP PA DODI i IOD DO 

lata” a ada POOR: PIETOSO, 

Societate anonimă de asigurări generale si reasigurări 
IN BUCUREŞTI 


— Direcţiunea Generală: 10, Strada Doamnei 10 — 
— _—.r. 


CAPITAL STATUTAR LEI 5.000.000 
INTAIA EMISIUNE LEI 1.000.000 


Primul vărsământ Lei 300.000 


SOCIETATEA ASIGURĂ: 
a) contra pagubelor cauzate de Incendiu şi Explozie, precum si în contra Tempestei si Ciclonului; 
b) asigurări asupra Vietei şi Rentei viagere ; 
c) contra pagubelor de Transport maritim, fluvial şi terestru ; 
d) contra pagubelor cauzate de Grindină la cereale şi vii ; 
e) contra accidentelor corporale si a consecinţelor răspunderei civile ; 
f) contra pagubelor provenite din Mortalitatea vitelor ; 
9) contra spargerii oglinzilor, geamurilor şi firmelor de cristal, etc. 


Societatea «VICTORIA» asigură în mod gratuit clădirile in constructiune până la punerea acoperişului, iar in- 
formaţiuni, mai detaliate a se cere Direcţiunii societăţii. 


Reprezentanţa generală Bucureşti, str. Karagheorghevici, 3. a? 
w 


